ग़ज़नवी साम्राज्य
ग़ज़नवी राजवंश (फ़ारसी: غزنویان‎‎) एक तुर्क मुसलमान राजवंश था जिसने ९७५ ईसवी से ११८६ ईसवी काल में अधिकाँश ईरान, आमू पार क्षेत्रों और उत्तरी भारतीय उपमहाद्वीप पर राज किया। इसकी स्थापना सबुक तिगिन ने तब की थी जब उसे अपने ससुर अल्प तिगिन की मृत्यु पर ग़ज़ना (वर्तमान ग़ज़नी प्रांत) का राज मिला था। अल्प तिगिन स्वयं कभी ख़ुरासान के सामानी साम्राज्य का सिपहसालार हुआ करता था जिसने अपनी अलग रियासत क़ायम कर ली थी। इन्हें भारतीय सूत्रों में गर्जन तथा गर्जनक कहा गया है और इनके सुल्तान को गर्जनेश तथा गर्जनकाधिराज।